บาทเปิด  35.04 บาทต่อดอลล่าร์ อ่อนค่า
เงินบาทเปิดตลาด  35.04 บาทต่อดอลล่าร์ อ่อนค่าจากดอลล์แข็งหลังนักลงทุนมั่นใจเฟดขึ้นดอกเบี้ยในการประชุมรอบนี้
3 มี.ค. 2560

เงินบาทเปิดตลาด  35.04 บาทต่อดอลล่าร์ อ่อนค่าจากดอลล์แข็งหลังนักลงทุนมั่นใจเฟดขึ้นดอกเบี้ยในการประชุมรอบนี้นักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้อยู่ที่ระดับ 35.04 บาท/ดอลลาร์ อ่อนค่า ช่วงปิดตลาดเย็นวานนี้ที่ระดับ 34.99 บาท/ดอลลาร์ เคลื่อนไหวในทิศทางเดียวกับค่าเงินในภูมิภาค หลังดอลลาร์กลับมาแข็งค่าตามแรงซื้อ เนื่องจากนักลงทุนมั่นใจเรื่องธนาคารกลางสหรัฐ (เฟด) มีแนวโน้มปรับขึ้นอัตราดอกเบี้ยมากขึ้น"บาทกลับมาอ่อนค่าหลังมีแรงซื้อดอลลาร์กลับเข้ามา เนื่องจากนักลงทุนมั่นใจว่าเฟดจะปรับขึ้นดอกเบี้ย จากเดิมที่มั่นใจแค่ 30% เพิ่มมาเป็น 90%" นักบริหารเงิน กล่าวนักบริหารเงิน ประเมินกรอบการเคลื่อนไหวของค่าเงินบาทในวันนี้ไว้ที่ 35.00-35.10 บาท/ดอลลาร์